Die wêreld in foto’s – 13 Februarie 2019 | Maroela Media
Die wêreld in foto’s – 13 Februarie 2019
In dié oorbeligte foto is modelle besig om skeppings in Li-Ning se Herfs/Winter 2019-versameling tydens die New York-modeweek in New York, VSA, te vertoon. (Foto: Wang Ying, Xinhua)
Lede van die Gyor Ballet Dinsdag tydens ŉ kleedrepetisie van Passage met choreografie deur Laszlo Velekei in Boedapest, Hongarye. Die première van hierdie stuk vind op die 16 Februarie tydens die Boedapest-dansfees plaas. (Foto: Attila Volgyi, Xinhua)
Swane in die botaniese tuin in Genève, Switserland. Volgens die plaaslike weerdiens sal die temperatuur die komende week net meer as 10 °C wees. (Foto: Xu Jnquan, Xinhua)
Golden State Warriors se Kevin Durant teken punte aan teen die Utah Jazz in die tweede helfte van ŉ NBA-basketbalwedstryd Dinsdag in Oakland, Kalifornië. (Foto: Ben Margot, AP)
Kinders keer huiswaarts ná ’n skooldag terwyl hulle kyk na die Arpit Palace Hotel wat Dinsdagoggend afgebrand het in Nieu-Delhi, Indië. ’n Brand het Dinsdag in die vroeë oggendure in dié hotel in die sentrale gebied van Nieu-Delhi uitgebreek en daartoe gelei dat 17 mense dood en minstens vier beseer is. (Foto: Manish Swarup, AP)
IK · 3 dae gelede
Het ‘photo shop’ dalk die Arpit Palace Hotel’ uitgehaal of het dit werklik so afgebrand dat daar absoluut niks oor is ? Voorgaande is natuurlik nie waar.
Die fotografie vir ‘n leek soos ek is absoluut uitstaande, wat egter skort is ‘n kort beskrywing vd kamera wat gebruik is soos naam en model, verdere tegniese besonderhede is nie nodig.
Stripes · 3 dae gelede
Lyk vir my meer of die modelle uitrusting vir brandweermanne ten toon stel